CELEX: 62020CN0378
Language: fi
Date: 2020-08-11 00:00:00
Title: Asia C-378/20: Ennakkoratkaisupyyntö, jonka Landesverwaltungsgericht Oberösterreich (Itävalta) on esittänyt 11.8.2020 – Stadtapotheke E

21.12.2020   
            
            
               FI
            
            
               Euroopan unionin virallinen lehti
            
            
               C 443/3
            
         
      Ennakkoratkaisupyyntö, jonka Landesverwaltungsgericht Oberösterreich (Itävalta) on esittänyt 11.8.2020 – Stadtapotheke E
      (Asia C-378/20)
      (2020/C 443/04)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Oberösterreich
      
         Pääasian asianosaiset
      
      
         Valittaja: Stadtapotheke E
      
         Vastapuolena oleva viranomainen: Bezirkshauptmannschaft Linz-Land
      
         Muu osapuoli: AW
      
         Ennakkoratkaisukysymykset
      
      
                  1)
               
               
                  Ovatko kansalliset säännökset, joissa tuomioistuin velvoitetaan toimiluvan myöntämismenettelyn edellyttämän asiantuntijatodistelun vastaanottamisen yhteydessä hankkimaan lausunto ammattialan itsesääntelyorganisaatiolta, jonka päätöksentekoelinten kokoonpanossa ovat hallitsevana enemmistönä ammattiryhmät, joiden edut ovat yleensä vastakkaisia toimiluvan hakijan ammattiryhmän etujen kanssa, tai – mikäli tällaiset säännökset ovat unionin oikeuden vastaisia – kansallisen viranomaisen henkilöstöön kuuluvalta viralliselta asiantuntijalta, yhteensopivia Euroopan unionin perusoikeuskirjan 47 artiklan vaatimuksen kanssa, jonka mukaan kyseisen tuomioistuimen on näytettävä puolueettomalta?
               
            
                  2)
               
               
                  Ovatko kansalliset säännökset, joissa säädetään potentiaalisesti odotettavissa olevan – erityisesti 5 500 henkilön suuruisen – asiakaskunnan takaamisesta, jonka todentaminen tuomioistuinmenettelyssä ei ole tosiasiallisesti mahdollista, perusoikeuskirjan 15–17 artiklan vaatimusten mukaisia siltä osin kuin tällaisiin takeisiin puuttuminen on niiden mukaan sallittua vain suhteellisuusperiaatetta noudattaen?